
Kako treba postupiti čovjek koji je dva mjeseca proveo u komi, pa nije obavljao ***[namaz](https://pitajucene.com/search/Namaz/questions/ "Pretraži pitanja o namazu")*** niti je postio tokom ***[ramazana](https://pitajucene.com/search/ramaza/questions/ "Pretraži pitanja o ramazanu")***?


* 
* 
* 
* 
* 
* 
* 

 
Treba li naklanjati namaze onaj ko je bio u komi?

Sve dok se ne probudi iz kome nije dužan ništa poduzeti. Ako se probudi iz kome, obavezan je napostiti ramazanski ***[post](https://pitajucene.com/search/post/questions/ "Pretraži pitanja o postu")***, a ukoliko, Allahovim davanjem, preseli na ***[ahiret](https://pitajucene.com/search/ahiret/questions/ "Pretraži pitanja o ahiretu")***, niko za njega ne mora napostiti njegove propuštene dane. Međutim, ako je taj čovjek bio jedan od onih koji, uslijed starosti ili bolesti, umjesto posta moraju nahraniti siromahe, tad će to učiniti njemu najbliža osoba koja ga nasljeđuje. Kad je riječ o naklanjavanju namaza koji se propuste zbog pada u komu, postoje dva mišljenja. Većina učenjaka smatra da čovjek u toj situaciji nije dužan naklanjati namaze koje je propustio. Oni svoj stav dokazuju predanjem u kojem se kaže da je Ibn Omer, radijallahu anhu, u komi proveo dan i noć, a nije naklanjao namaze kad je došao svijesti (Malik, 23). A neki potonji hanbelijski autoriteti smatraju da čovjek mora naklanjati namaze koje propusti uslijed pada u komu. Autor djela *el-Insaf* veli: “Samo neki naši hanbelijski autoriteti smatraju da čovjek mora naklanjati namaze koje propusti uslijed pada u komu. Oni svoj stav temelje na predanju u kojem se kaže da je Ammar b. Jasir, radijallahu anhu, u komi proveo tri dana i tri noći, te da je naklanjao namaze kad se osvijestio (Malik, 23).”  

Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


